**Съобщение**

Подмярка 8.6 „Инвестиции в технологии за лесовъдство и в преработка, мобилизиране и търговията с горски продукти“ от мярка 8 „Инвестиции в развитите горски територии и подобряване жизнеспособността на горите“ от Програмата за развитие на селските райони за периода 2014 - 2020 г. има за цел:

1. подобри конкурентоспособността и създаването на нови работни места, чрез:

а) насърчаване преработката и подобряват маркетинга на горските продукти;

б) подпомагане закупуването или вземането на лизинг на нови машини и оборудване за първична преработка на дървесина и недървесни горски продукти;

2. подобри състоянието на горите, тяхното опазване и устойчиво стопанисване, чрез:

а) подпомагане провеждането на отгледните сечи във високостъблените и семенно възобновени издънкови гори до 40 годишна възраст;

б) подпомагане закупуването или вземането на лизинг на щадящи почвата и ресурсите машини и оборудване за сеч, извоз, товарене и транспорт на дървесина за едно или повече стопанства;

в) подпомагане на устойчивото управление на горите чрез въвеждане на добри производствени практики, в т.ч. системи за управление на качеството и подготовка за сертификация.

Подмярката предоставя подкрепа на физически лица, еднолични търговци и юридически лица, собственици на минимум 0,5 ха горски територии; местни поделения на вероизповеданията, собственици на минимум 0,5 ха горски територии; общини, собственици на минимум 10 ха горски територии; микро, малки и средни предприятия; горски стопани, доставчици на услуги.

В съответствие с актуализирания индикативен график по Програмата за развитие на селските райони за периода 2014 - 2020 г. през календарната 2017 г. е подготвен проект на обява за откриване на процедура чрез подбор по подмярката.

По подмярка 8.6 „Инвестиции в технологии за лесовъдство и в преработка, мобилизиране и търговията с горски продукти“ от мярка 8 „Инвестиции в развитите горски територии и подобряване жизнеспособността на горите“ от Програмата за развитие на селските райони за периода 2014 - 2020 г. ще се проведе прием на проектни предложения, като е предвидено бюджетът на безвъзмездната финансова помощ за приетите проектни предложения в периода на прием да е в размер на левовата равностойност на 18 000 000 евро.

Във връзка с предстоящият прием по подмярка 8.6 „Инвестиции в технологии за лесовъдство и в преработка, мобилизиране и търговията с горски продукти“ от мярка 8 „Инвестиции в развитите горски територии и подобряване жизнеспособността на горите“ от Програмата за развитие на селските райони за периода 2014 - 2020 г. Ви представяме за писмени предложения и становища проект на обява за определяне на период за прием на проектни предложения.

Предложенията могат да бъдат изпращани на електронна поща: rrd@mzh.government.bg в срок до един месец от публикуване на настоящото съобщение.

Допустимите за подпомагане кандидати, размерът на финансовата помощ, редът за одобрение на проектните предложения и редът за изплащане на помощта са уредени в Наредба за прилагане на подмярка 8.6 „Инвестиции в технологии за лесовъдство и в преработка, мобилизиране и търговията с горски продукти“ от мярка 8 „Инвестиции в развитите горски територии и подобряване жизнеспособността на горите“ от Програмата за развитие на селските райони за периода 2014 - 2020 г.